**KRAJEVNA SKUPNOST DORNBERK**

Številka: 1/2022

Datum: 8.12.2022

**Z A P I S N I K**

konstitutivne seje Krajevne skupnosti Dornberk, ki je potekala dne 8.12.2022 v pisarni krajevne skupnosti s pričetkom ob 20:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodila Štefka Susič, predsednica predhodnega sestava sveta krajevne skupnosti.

Zapisnik je vodila Davorina Mrevlje.

Prisotni: Štefka Susič, Simon Justin, Janko Harej, Sandi Slejko, Davorina Mrevlje, Mitja Cotič, Tatjana Šinigoj, Rajko Gregorič, Anton Harej (kot predstavnik MONG).

Dnevni red:

1. Poročilo Občinske volilne komisije o izidu volitev v svet KS Dornberk.
2. Imenovanje komisije za potrditev mandatov članov sveta KS Dornberk.
3. Poročilo mandatne komisije.
4. Izvolitev predsednika sveta KS Dornberk.
5. Razno.

Ad 1.)

Predsedujoči prisotne seznani s Poročilom Občinske volilne komisije o izidu volitev v svet KS Dornberk, ki so bile 20.11.2022.

Sprejet je naslednji sklep:

Sprejme se Poročilo Občinske volilne komisije o izidu volitev v svet KS Dornberk, ki so bile 20.11.2022.

Ad 2.)

Izmed prisotnih članov se imenuje tri-člansko komisijo (predsednik in dva člana) za potrditev mandatov članov sveta KS Dornberk.

Sprejet je naslednji sklep:

Za predsednika komisije se imenuje Rajko Gregorič, za člana se imenujeta Tatjana Šinigoj in Mitja Cotič.

Ad3.)

Komisija je pregledala predložena potrdila o izvolitvi in poročilo Občinske volilne komisije o izidu volitev v svet KS Dornberk, ki so bile 20.11.2022.

Sprejet je naslednji sklep:

Komisija je ugotovila, da do začetka konstitutivne seje ni bila vložena nobena pritožba, zato se svetu KS Dornberk predlaga, da potrdi mandate naslednjih članic in članov sveta (po abecednem vrstnem redu):

* Davorina Mrevlje,
* Janko Harej,
* Mitja Cotič,
* Rajko Gregorič,
* Sandi Slejko,
* Simon Justin,
* Tatjana Šinigoj.

Ad 4.)

Predsedujoča seznani prisotne z določbami 10.člena Odloka o krajevnih skupnostih v Mestni občini Nova Gorica (Uradni list RS št. 52/2013), ki pravi da ima svet krajevne skupnosti predsednika, ki ga izmed sebe z večino opredeljenih glasov navzočih članov (navadna večina) izvolijo člani sveta.

Bivša predsednica KS Dornberk je povedala, da se za predsednika sveta KS po navadi imenuje izvoljenega člana, ki je na volitvah dobil največ glasov.

Sandi Slejko je za predsednika predlagal Simona Justina, ki je dobil največ glasov. Na njegov predlog se je odzval Anton Harej, ki se ni strinjal s tem predlogom, saj so volivci po njegovem mnenju jasno izrazili željo, da pride do sprememb v vodstvu KS, ki mora začeti delovati drugače, saj do sedaj ni bila preveč uspešna. V svet so bili izvoljeni štirje člani iz njegove liste, zaradi česar je jasno, da mora biti nov predsednik KS eden izmed njih. Predlaga, da se za novega predsednika izvoli Janka Hareja in se s tem da priložnost mladim. Na koncu predlaga, da na današnji seji ne bi izvolili predsednika.

Štefka Susič pove, da je potrebno danes izvoliti predsednika in pove svoje mnenje, da je bilo delo KS v zadnjih sklicih uspešno.

Simon Justin na vprašanje Davorine Mrevlje, če je pripravljen prevzeti mesto predsednika sveta KS, odgovori, da je šel na volitve odgovorno in da je pripravljen prevzeti mesto predsednika ter da je prepričan da svet KS ni kraj kjer bi se delili na naše in vaše.

Kandidata za predsednika sveta KS Dornberk predstavita svojo vizijo programa dela sveta KS Dornberk.

Na javnem glasovanju je Janko Harej prejel 4 glasove, Justin Simon pa 3.

Za predsednika KS Dornberk je bil izvoljen Janko Harej.

Sklep: Zapisnik 1. konstitutivne seje sveta KS z dne 8.12.2022 se sprejme skupaj z dopolnitvijo.

Ad 5.)

Članica sveta KS Dornberk predlaga, da se v okviru domene Občine Nova Gorica, za vse člane sveta KS Dornberk uredi elektronski naslov za komuniciranje (ime.priimek@nova-gorica.si) ter elektronski naslov za krajevno skupnost ks.dornberk@nova-gorica.si.

Konstitutivna seja je bila zaključena ob 21:35.

Zapisala: Predsednik sveta KS:

Davorina Mrevlje Janko Harej